11. ฐานะการเงินและผลการดำเนินงาน

11.1 รายงานความรับผิดชอบของคณะกรรมการบริษัทต่อรายงานทางการเงิน

รายงานความรับผิดชอบของคณะกรรมการบริษัทต่อรายงานทางการเงิน

  งบการเงินของบริษัท บูติคนิวซิตี้ จำกัด (มหาชน) ได้จัดทำขึ้น
  ภายใต้นโยบายของคณะกรรมการบริษัทซึ่งกำหนดให้ปฏิบัติตามหลักการบัญชีที่รับรองทั่วไป
  และบันทึกบัญชีด้วยความระมัดระวัง
  ประกอบกับการใช้ดุลยพินิจในการประมาณการในการจัดทำงบการเงิน
  เพื่อให้สะท้อนผลการดำเนินงานของบริษัทฯ

  คณะกรรมการบริษัท ตระหนักถึงความสำคัญในด้านคุณภาพของงบการเงิน ด้วยการสอบทานข้อมูล
  ทางการเงิน
  และจัดให้มีการเปิดเผยข้อมูลที่สำคัญเพิ่มเติมอย่างเพียงพอในหมายเหตุประกอบงบการเงิน
  และคำอธิบายและการวิเคราะห์ เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน

  ในการนี้ คณะกรรมการบริษัท ได้แต่งตั้งคณะกรรมการตรวจสอบ ซึ่งประกอบด้วยกรรมการที่

เป็นอิสระและไม่เป็นผู้บริหาร เป็นผู้ดูแลเกี่ยวกับคุณภาพของรายงานทางการเงินโดยตรง
ความเห็นของคณะกรรมการตรวจสอบได้ปรากฏในรายงานของคณะกรรมการตรวจสอบ
ซึ่งแสดงไว้ในรายงานประจำปีนี้แล้ว

  จากโครงสร้างการบริหารและระบบการควบคุมภายในดังกล่าว และผลการตรวจสอบของผู้สอบ

บัญชีรับอนุญาต ทำให้คณะกรรมการบริษัทเชื่อได้ว่า งบการเงินของบริษัท บูติคนิวซิตี้ จำกัด
(มหาชน) ณ วันที่ 31 ธันวาคม 2555 ได้แสดงฐานะการเงิน ผลการดำเนินงาน
และกระแสเงินสด โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(นางสาวพรทิพย์ วรถาวรวิวัฒน์)

กรรมการผู้จัดการ

วันที่ 27 กุมภาพันธ์ 2556

11. 2 ข้อมูลทางการเงินโดยสรุป

งบการเงินรวมในระยะ 3 ปีที่ผ่านมา ตามเอกสารแนบ 5

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 6

อัตราส่วนทางการเงินในระยะ 3 ปี ที่ผ่านมา ตามเอกสารแนบ 7

11.3ผู้สอบบัญชีและนโยบายบัญชีที่สำคัญ

(1) งบการเงิน

1.1 ผู้สอบบัญชีและรายงานการตรวจสอบ

งบการเงินของบริษัทและบริษัทย่อยในปี 2555 และ 2554 ได้ผ่านการตรวจสอบจากนางจรรยาภรณ์
เตชะมนตรีกุล ผู้สอบบัญชีรับอนุญาตทะเบียน 6720 บริษัท สหการบัญชี พี เค เอฟ จำกัด
ซึ่งผู้สอบบัญชี ได้แสดงความเห็นอย่างไม่มีเงื่อนไข

(2) สรุปนโยบายการบัญชีที่สำคัญ

1.  การรับรู้รายได้และค่าใช้จ่าย มีดังนี้

  - รายได้จากการขาย บันทึกรับรู้รายได้เมื่อมีการส่งมอบสินค้าและกรรมสิทธิ์

  - รายได้จากการขายตัวแทนจัดจำหน่าย
  บันทึกรับรู้รายได้เมื่อตัวแทนจัดจำหน่ายขายสินค้าให้กับลูกค้า

  - รายได้จากการบริการ บันทึกรับรู้รายได้ตามอัตราส่วนของงานที่ทำเสร็จ

  - รายได้อื่นและค่าใช้จ่าย บันทึกรับรู้ตามเกณฑ์คงค้าง

2.  เงินสดและรายการเทียบเท่าเงินสด หมายถึง เงินสดในมือและเงินฝากสถาบันการเงินไม่รวม
    เงินฝากซึ่งมีกำหนดรับคืนเกินกว่าสามเดือน และเงินฝากสถาบันการเงินที่มีภาระผูกพัน

3.  ลูกหนี้การค้าแสดงมูลค่าที่จะได้รับ
    บริษัทบันทึกค่าเผื่อหนี้สงสัยจะสูญจากจำนวนเงินที่คาดว่าจะเรียกเก็บเงินไม่ได้จากประสบการณ์ในอดีต
    สภาวะเศรษฐกิจ และความสามารถในการชำระหนี้ของลูกหนี้
    หนี้สงสัยจะสูญบันทึกในงบกำไรขาดทุนเบ็ดเสร็จ

4.  สินค้าคงเหลือแสดงตามราคาทุนหรือมูลค่าสุทธิที่จะได้รับแล้วแต่มูลค่าใดจะต่ำกว่า
    ราคาทุนคำนวณโดยวิธีเข้าก่อน-ออกก่อน
    มูลค่าสุทธิที่จะได้รับประมาณการจากราคาที่คาดว่าจะขายได้ตามลักษณะการประกอบธุรกิจตามปกติหักด้วยค่าใช้จ่ายที่จำเป็นต้องจ่ายไปเพื่อให้ขายสินค้านั้นได้

  2.5 เงินลงทุน

  2.5.1 เงินลงทุนในหลักทรัพย์

  บริษัทจัดประเภท
  แสดงมูลค่าและรับรู้กำไร(ขาดทุน)จากการเปลี่ยนแปลงมูลค่าของเงินลงทุนในหลักทรัพย์ดังนี้

  -
  เงินลงทุนในตราสารทุนที่ไม่อยู่ในความต้องการของตลาดจัดประเภทเป็นเงินลงทุนระยะยาวซึ่งบริษัทถือเป็นเงินลงทุนทั่วไป
  แสดงด้วยราคาทุนหักค่าเผื่อจากการด้อยค่า (ถ้ามี)

  - เงินลงทุนในตราสารทุนในความต้องการของตลาด
  จัดประเภทเป็นเงินลงทุนระยะยาวซึ่งบริษัทถือเป็นหลักทรัพย์เผื่อขาย แสดงด้วยมูลค่ายุติธรรม
  กำไร(ขาดทุน)ที่ยังไม่เกิดขึ้นแสดงอยู่ในส่วนของผู้ถือหุ้น

  - เงินลงทุนในหลักทรัพย์ที่จำหน่ายในระหว่างปี คำนวณต้นทุนโดยใช้วิธีถัวเฉลี่ยถ่วงน้ำหนัก

  2.5.2 เงินลงทุนในบริษัทย่อยและบริษัทร่วม

-   เงินลงทุนในบริษัทย่อยเป็นการลงทุนในกิจการที่บริษัทถือหุ้นมากกว่าร้อยละ 50
    ของสิทธิในการออกเสียงทั้งหมดหรือกิจการที่บริษัทมีอำนาจในการควบคุม

  - เงินลงทุนในบริษัทร่วมเป็นการลงทุนในกิจการที่บริษัทถือหุ้นระหว่างร้อยละ 20 ถึง ร้อยละ 50
  ของสิทธิในการออกเสียงทั้งหมดหรือกิจการที่บริษัทมีอิทธิพลอย่างเป็นสาระสำคัญแต่ไม่ถึงกับควบคุม

  - เงินลงทุนในบริษัทร่วมที่แสดงในงบการเงินรวม แสดงตามวิธีส่วนได้เสียสุทธิจากการด้อยค่า
  ในกรณีที่มีการด้อยค่าของเงินลงทุนจะรับรู้ผลขาดทุนนั้นในงบกำไรขาดทุนเบ็ดเสร็จรวม

  - เงินลงทุนในบริษัทย่อยและบริษัทร่วมที่แสดงในงบการเงินเฉพาะกิจการ
  แสดงตามวิธีราคาทุนสุทธิจากการด้อยค่า
  ในกรณีที่มีการด้อยค่าของเงินลงทุนจะรับรู้ผลขาดทุนนั้นในงบกำไรขาดทุนเบ็ดเสร็จเฉพาะกิจการ

6.  อสังหาริมทรัพย์เพื่อการลงทุน

  ที่ดินและต้นทุนพัฒนาที่ดินแสดงในราคาทุน
  อาคารชุดแสดงในราคาทุนหลังหักค่าเสื่อมราคาและค่าเผื่อการด้อยค่า (ถ้ามี)
  ค่าเสื่อมราคาคำนวณโดยวิธีเส้นตรงตามอายุการใช้งานโดยประมาณ 20 ปี

7.  ที่ดินแสดงราคาทุน
    อาคารและอุปกรณ์แสดงราคาทุนหลังหักค่าเสื่อมราคาสะสมและค่าเผื่อการด้อยค่า(ถ้ามี)
    ค่าเสื่อมราคาอาคารและอุปกรณ์
    คำนวณโดยวิธีเส้นตรงตามอายุการใช้งานโดยประมาณของสินทรัพย์ ซึ่งมีดังนี้

  ----------------------------------------------- -------------- --------
  อาคารและสิ่งปลูกสร้าง                               20             ปี

  เครื่องตกแต่งติดตั้งและอุปกรณ์                          3,5            ปี

  ยานพาหนะ                                        5              ปี

  สินทรัพย์อื่น                                        5              ปี
  ----------------------------------------------- -------------- --------

  2.8 สิทธิการเช่า
  ซึ่งแสดงรวมอยู่ในสินทรัพย์ไม่หมุนเวียนอื่นแสดงตามราคาทุนหลังหักค่าตัดจำหน่ายสะสมและค่าเผื่อการด้อยค่า
  (ถ้ามี) ค่าตัดจำหน่ายตัดตามอายุการเช่าเป็นระยะเวลา 1-30 ปี
  และบันทึกเป็นค่าใช้จ่ายในงบกำไรขาดทุนเบ็ดเสร็จ

  2.9 สัญญาเช่า

  2.9.1 สัญญาเช่าการเงิน

    สัญญาเช่าซึ่งได้โอนผลประโยชน์และความเสี่ยงในกรรมสิทธิ์ของสินทรัพย์ส่วนใหญ่ให้แก่บริษัท
    และบริษัทมีความตั้งใจที่จะซื้อสินทรัพย์เหล่านี้เมื่อสิ้นสุดอายุสัญญาเช่า
    จะบันทึกเป็นสัญญาเช่าการเงิน
    โดยเมื่อเริ่มต้นทำสัญญาเช่าการเงินต้นทุนของสินทรัพย์จะบันทึกพร้อมกับการบันทึกหนี้สินที่เกิดจากการจ่ายค่าเช่าในอนาคต
    โดยไม่รวมส่วนของดอกเบี้ยซึ่งเป็นค่าใช้จ่ายทางการเงิน
    ค่าใช้จ่ายทางการเงินนี้จะบันทึกเป็นค่าใช้จ่ายของงวดปีปัจจุบันตามสัดส่วนของยอดคงเหลือของหนี้สิน

  2.9.2 สัญญาเช่าดำเนินงาน

  สัญญาเช่าสินทรัพย์ซึ่งมีความเสี่ยงและผลประโยชน์ในกรรมสิทธิ์ของสินทรัพย์เป็นของผู้ให้เช่าจะบันทึกบัญชี
  โดยถือเป็นสัญญาเช่าดำเนินงาน
  ค่าเช่าที่เกิดจากสัญญาดังกล่าวจะบันทึกเป็นค่าใช้จ่ายในงบกำไรขาดทุนเบ็ดเสร็จ

  2.10 ผลประโยชน์พนักงาน

  2.10.1 ผลประโยชน์ระยะสั้น

  -บริษัทและบริษัทย่อยบันทึกเงินสมทบกองทุนทดแทนเป็นค่าใช้จ่ายของรอบระยะเวลาบัญชี

  -บริษัทและบริษัทย่อยจ่ายเงินสมทบเข้ากองทุนสำรองเลี้ยงชีพเป็นค่าใช้จ่ายของรอบระยะเวลาบัญชี

  2.10.2 ผลประโยชน์ระยะยาว

  บริษัทมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงาน
  ซึ่งบริษัทถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน

  บริษัทคำนวณหนี้สินตามโครงการผลประโยชน์หลังออกจากงานของพนักงาน
  โดยใช้วิธีคิดลดแต่ละหน่วยที่ประมาณการไว้ (Projected Unit Credit Method)
  โดยผู้เชี่ยวชาญอิสระ ได้ทำการประเมินภาระผูกพันดังกล่าวตามหลักคณิตศาสตร์ประกันภัย
  ซึ่งหลักการประมาณดังกล่าวต้องใช้ข้อสมมติฐานที่หลากหลาย
  รวมถึงข้อสมมติฐานเกี่ยวกับอัตราคิดลด อัตราการขึ้นเงินเดือนในอนาคต
  อัตราการเปลี่ยนแปลงในจำนวนพนักงาน

  ผลกำไรหรือขาดทุนจากการประมาณการตามหลักคณิตศาสตร์ประกันภัย (Actuarial gains
  and losses)
  สำหรับโครงการผลประโยชน์หลังออกจากงานของพนักงานรับรู้ในงบกำไรขาดทุนเบ็ดเสร็จอื่น

  2.11 เงินตราต่างประเทศใช้อัตราแลกเปลี่ยน ดังนี้

    - รายการที่เกิดขึ้นระหว่างปีแปลงค่าเป็นเงินบาท โดยใช้อัตราแลกเปลี่ยน ณ วันที่เกิด
    รายการ

  - สินทรัพย์และหนี้สิน ณ วันสิ้นปีแปลงค่าเป็นเงินบาท
  โดยใช้อัตราแลกเปลี่ยนตามประกาศของธนาคารแห่งประเทศไทย ณ
  วันที่ในงบแสดงฐานะการเงิน

  - กำไรหรือขาดทุนจากอัตราแลกเปลี่ยน บันทึกเป็นรายได้หรือค่าใช้จ่ายในงบกำไรขาดทุน

  เบ็ดเสร็จ

2.12 บริษัทบันทึกภาษีเงินได้ที่ต้องจ่ายชำระเป็นค่าใช้จ่ายของรอบระยะเวลาบัญชีตามอัตราภาษี
ที่ประกาศใช้ ณ วันที่ในงบแสดงฐานะการเงิน

  2.13 กำไรต่อหุ้นขั้นพื้นฐาน
  คำนวณโดยการหารกำไรสุทธิประจำปีของแต่ละปีด้วยจำนวนหุ้นสามัญถัวเฉลี่ยถ่วงน้ำหนักที่ออก ณ
  วันสิ้นปีของแต่ละปี

  2.14 นโยบายการบัญชีที่ใช้ดุลยพินิจของผู้บริหารและการประมาณการ

  เพื่อให้การจัดทำงบการเงินให้เป็นไปตามหลักการบัญชีที่รับรองทั่วไป
  ฝ่ายบริหารต้องใช้การประมาณการและตั้งข้อสมมติฐานหลายประการ
  ซึ่งมีผลกระทบต่อจำนวนเงินที่เกี่ยวกับรายได้ ค่าใช้จ่าย สินทรัพย์และหนี้สิน
  และการเปิดเผยข้อมูลเกี่ยวกับสินทรัพย์และหนี้สินที่อาจเกิดขึ้น
  ซึ่งผลที่เกิดขึ้นจริงอาจแตกต่างไปจากจำนวนที่ประมาณการไว้
  ทั้งนี้ฝ่ายบริหารต้องใช้ดุลยพินิจและการประมาณการในส่วนที่เป็นสาระสำคัญ
  ซึ่งมีผลกระทบต่อจำนวนเงินและการเปิดเผยข้อมูลในงบการเงิน ดังนี้

  2.14.1 ค่าเผื่อหนี้สงสัยจะสูญ

  บริษัทได้ประมาณค่าเผื่อหนี้สงสัยจะสูญ
  โดยฝ่ายบริหารพิจารณาจากจำนวนที่คาดว่าจะเรียกเก็บเงินไม่ได้จากประสบการณ์ในอดีต
  สภาวะเศรษฐกิจ และความสามารถในการชำระหนี้ของลูกหนี้

  2.14.2 ค่าเผื่อสินค้าล้าสมัย

  บริษัทประมาณค่าเผื่อสินค้าล้าสมัย
  โดยพิจารณาจากสินค้าที่จะมีการขายลดราคาตามราคาที่คาดว่าจะขายได้
  ซึ่งพิจารณาจากภาวะตลาดและข้อมูลการขายลดราคาในอดีต

  2.14.3 ค่าเผื่อการด้อยค่าของอสังหาริมทรัพย์เพื่อการลงทุน

  บริษัทได้ประมาณค่าเผื่อการด้อยค่าของอสังหาริมทรัพย์เพื่อการลงทุนเมื่อมูลค่าที่คาดว่าจะได้รับลดลง
  โดยในการพิจารณามูลค่าที่คาดว่าจะได้รับนั้นบริษัทได้พิจารณาราคาประเมิน
  และปัจจัยอื่นที่มีผลต่อราคา

  2.14.4 ค่าเผื่อการด้อยค่าของสิทธิการเช่า

  สิทธิการเช่า ซึ่งจะทำการทดสอบการด้อยค่า
  โดยใช้วิธีประมาณมูลค่ายุติธรรมจากการคำนวณมูลค่าปัจจุบันของกระแสเงินสดที่คาดว่าจะได้รับ

  2.14.5 การด้อยค่า

  สินทรัพย์คงเหลือตามบัญชีของบริษัทมีการทบทวน ณ
  ทุกวันที่ในงบแสดงฐานะการเงินว่ามีข้อบ่งชี้เรื่องการด้อยค่าหรือไม่
  ในกรณีที่มีข้อบ่งชี้บริษัทจะทำการประมาณมูลค่าที่คาดว่าจะได้รับคืน

  2.14.6 ประมาณการหนี้สิน

  ประมาณการหนี้สินจะรับรู้ในงบแสดงฐานะการเงินเมื่อบริษัทมีภาระหนี้สินที่เกิดขึ้น
  ซึ่งเกิดจากเหตุการณ์ในอดีต
  และมีความเป็นไปได้ค่อนข้างแน่ที่จะสูญเสียทรัพยากรเชิงเศรษฐกิจเพื่อจ่ายชำระภาระผูกพันดังกล่าว
  โดยสามารถประมาณมูลค่าภาระผูกพันได้อย่างน่าเชื่อถือ

  2.14.7 มูลค่ายุติธรรมของเครื่องมือทางการเงิน

  การประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาดและไม่สามารถหาราคาได้ในตลาดซื้อขายคล่อง
  ฝ่ายบริหารได้ใช้ดุลยพินิจในการประมาณมูลค่ายุติธรรมของเครื่องมือทางการเงิน
  โดยคำนวณตามหลักเกณฑ์การประเมินมูลค่าที่เป็นที่ยอมรับกันทั่วไป
  ซึ่งตัวแปรที่ใช้ในการคำนวณมาจากการเทียบเคียงกับตัวแปรที่มีอยู่ในตลาด
  โดยคำนึงถึงสภาพคล่อง ข้อมูลความสัมพันธ์
  และการเปลี่ยนแปลงของมูลค่าของเครื่องมือทางการเงินในระยะยาว

(2) คำอธิบายและการวิเคราะห์ฐานะการเงินและผลการดำเนินงานฐานะการเงิน - งบการเงินรวม

2.1 ฐานะการเงิน

 ณ. สิ้นปี 2555 บริษัทฯมีสินทรัพย์รวมทั้งสิ้น 721.99 ล้านบาท เพิ่มขึ้นจากปีก่อน 26.82 

ล้านบาท หรือ 3.86 % ซึ่งเป็นการเพิ่มขึ้นของสินทรัพย์หมุนเวียน 4.32 ล้านบาท การเพิ่มขึ้นของสินทรัพย์หมุนเวียนเป็นการเพิ่มขึ้นของสินค้าคงเหลือ 18.18 ล้านบาท หรือ 11.43% เมื่อเทียบกับปี 2554 ในขณะที่ลูกหนี้การค้าและลูกหนี้อื่นลดลงจากปี 2554 จำนวน 14.28 ล้านบาท สินทรัพย์ไม่หมุนเวียนเพิ่มขึ้น 22.50 ล้านบาท เนื่องจากการเพิ่มขึ้นของที่ดิน อาคารและอุปกรณ์ 11.20 ล้านบาท ซึ่งเป็นการลงทุนในการตกแต่งร้านสำหรับจุดขายที่เปิดใหม่ และอสังหาริมทรัพย์เพื่อการลงทุนเพิ่มขึ้น 12.45 ล้านบาท ซึ่งเกิดจากการซื้ออาคารห้องชุดของบริษัทย่อย

หนี้สิน ณ สิ้นปี 2555 บริษัทฯ มีหนี้สินรวม 311.61 ล้านบาท เพิ่มขึ้นจากปีก่อน 14.79 

ล้านบาท หรือ 4.98% ซึ่งเป็นการเพิ่มขึ้นของหนี้สินส่วนหมุนเวียน 14.33 ล้านบาท ซึ่งส่วนใหญ่เป็นการเพิ่มขึ้นของเงินกู้ยืมระยะสั้นจากบุคคลและกิจการที่เกี่ยวข้องกัน 46.59 ล้านบาท เจ้าหนี้การค้าเพิ่มขึ้น 12.46 ล้านบาท ในขณะที่เงินเบิกเกินบัญชีและเงินกู้ยืมระยะสั้นสถาบันการเงินลดลงถึง 40.80 ล้านบาท เนื่องจากบริษัทได้จัดหาแหล่งเงินทุนจากบุคคลและกิจการที่เกี่ยวข้องกันเพื่อลดค่าใช้จ่ายดอกเบี้ยจ่าย และหนี้สินไม่หมุนเวียนเพิ่มขึ้น 0.46 ล้านบาท เป็นการเพิ่มขึ้นของภาระผูกพันผลประโยชน์ของพนักงานหลังออกจากงาน 1.37 ล้านบาท ในขณะที่หนี้สินตามสัญญาเช่าการเงินลดลง 0.89 ล้านบาท

ส่วนของผู้ถือหุ้น ณ สิ้นปี 2555 บริษัทฯ มีส่วนของผู้ถือหุ้นรวม 399.32 ล้านบาท เพิ่มขึ้นจากปีก่อน
0.97 ล้านบาท หรือ 0.25% เนื่องจากบริษัทฯ มีกำไรสุทธิในปี 2555 จำนวน 2.32 ล้านบาท
ขาดทุนที่ยังไม่เกิดขึ้นจากหลักทรัพย์เผื่อขายเพิ่มขึ้น 0.82 ล้านบาท
จ่ายเงินปันผลสำหรับผลการดำเนินงานปี 2554 จำนวน 6.00 ล้านบาท และตั้งสำรองตามกฎหมาย
0.53 ล้านบาท เมื่อวันที่ 30 มิถุนายน 2555 บริษัทได้ขายเงินลงทุนในบริษัทย่อยเป็นจำนวนเงิน
18 ล้านบาท ส่งผลให้อัตราการถือหุ้นในบริษัทย่อยดังกล่าวลดลงจากเดิมร้อยละ 99.99
เหลือร้อยละ 85.70 ซึ่งมีกำไรจากการขายเงินลงทุนในบริษัทย่อยจำนวน 5.48
ล้านบาทซึ่งแสดงรายการอยู่ในส่วนองค์ประกอบอื่นของส่วนของเจ้าของตามมาตรฐานบัญชีฉบับที่ 27
ข้อที่ 30 บริษัทจึงมีมูลค่าคงเหลือตามบัญชีต่อหุ้น ณ สิ้นปี 2555 เท่ากับ 33.28 บาท เมื่อเทียบกับปี
2554 ซึ่งเท่ากับ 33.20 บาท เพิ่มขึ้น 0.08 บาทต่อหุ้น

2.2 ผลการดำเนินงาน

  ในปี 2555 บริษัทฯ มีรายได้รวม 857.16 ล้านบาท เพิ่มขึ้นจากปีก่อน 152.76 ล้านบาท หรือ

21.69 % เป็นรายได้จากการขาย 690.56 ล้านบาท เทียบกับปีก่อนเพิ่มขึ้น 166.12 ล้านบาท
หรือ 31.68% รายได้จากการบริการ 145.88 ล้านบาท เทียบกับปีก่อนลดลง 9.53 ล้านบาท หรือ
6.13 %
การเพิ่มขึ้นของรายได้จากการขายเนื่องจากบริษัทได้เพิ่มจุดขายทั้งร้านสาขาของบริษัทรวมถึงการขายผ่านห้างสรรพสินค้า
และการลดลงของรายได้จากการบริการเครื่องแบบยูนิฟอร์มเนื่องจากการแข่งขันที่สูงขึ้นซึ่งปัจจัยทางด้านราคามีส่วนสำคัญในการตัดสินใจของลูกค้า

  ในปี 2555 บริษัทฯ มีต้นทุนขายและบริการรวม 406.30 ล้านบาท คิดเป็น 48.57% ของ

รายได้จากการขายและการบริการ ซึ่งถ้าเทียบกับปีก่อนสัดส่วนต้นทุนรวมลดลง 3.15%
ซึ่งสัดส่วนที่ต้นทุนรวมที่ลดลงเกิดจากต้นทุนบริการ เนื่องจากบริษัทฯ
ได้ปรับราคาขายเพิ่มขึ้นเพื่อให้รองรับกับต้นทุนวัตถุดิบและการปรับค่าจ้างขั้นต่ำเพิ่มขึ้น

  ในปี 2555 บริษัทฯ มีค่าใช้จ่ายในการขายและบริหารรวม 434.03 ล้านบาท เพิ่มขึ้นจากปี

ก่อน 106.40 ล้านบาท หรือ 32.43% ซึ่งเป็นการเพิ่มขึ้นค่าใช้จ่ายในการขาย 85 ล้านบาท
เนื่องจากมีการเพิ่มจุดขายและค่าใช้จ่ายส่งเสริมการขายเพื่อรักษาภาพคล่องรวมถึงค่าจ้างขั้นต่ำที่ปรับตัวสูงขึ้น,
ค่าใช้จ่ายบริหารเพิ่มขึ้น 21.40 ล้านบาท
เนื่องจากบริษัทมีการว่าจ้างบริษัทฯต่างชาติในการปรับปรุงระบบงานภายในบริษัทเพื่อรองรับการขยายตัวในอนาคตรวมถึงอัตราเงินเดือนที่ปรับตัวสูงขึ้นตามค่าจ้างขั้นต่ำ

ในปี 2555 บริษัทฯ มีต้นทุนทางการเงินรวม 10.85 ล้านบาท เพิ่มขึ้นจากปีก่อน 2.65 ล้านบาท
ซึ่งเกิดจากบริษัทฯ มีการลงทุนในส่วนของการเพิ่มจุดขาย และการปรับปรุงระบบงานภายใน
จึงทำให้บริษัทฯ ต้องจัดหากระแสเงินสดเพื่อใช้ในการดำเนินงานและการลงทุน
อย่างไรก็ตามบริษัทฯ ได้ตระหนักถึงค่าใช้จ่ายดอกเบี้ยที่เพิ่มขึ้น
จึงได้จัดหาแหล่งเงินทุนที่มีอัตราดอกเบี้ยที่ต่ำกว่าการใช้เงินเบิกเกินบัญชี

  จึงทำให้ในปี 2555 บริษัทฯ มีกำไรสุทธิ 2.32 ล้านบาท ลดลงจากปีก่อน 11.36 ล้านบาท

หรือ 93.04% โดยมีกำไรสุทธิต่อหุ้น 0.16 บาท

2.3 ความสามารถในการทำกำไร

  ในปี 2555 บริษัทฯ มีอัตรากำไรขั้นต้น 51.12% เพิ่มขึ้น 3.14% จากปี 2554 อัตรากำไรจาก

การดำเนินงาน 0.21% อัตราเงินสดต่อการทำกำไร 2,228.03% อัตราส่วนกำไรสุทธิ 0.22%
และอัตราผลตอบแทนผู้ถือหุ้น 0.46% โดยภาพรวมอัตราส่วนความสามารถในการทำกำไรในปี 2555
ต่ำกว่าปี 2554 เนื่องจากอัตราส่วนยอดขายและกำไรขั้นต้นที่เพิ่มขึ้นน้อยกว่าอัตราส่วนค่าใช้จ่าย

2.4 สภาพคล่อง 

ในปี 2555 บริษัทฯ มีเงินสดและรายการเทียบเท่าเงินสด 3.08 ล้านบาทเพิ่มขึ้นจากปีก่อน 1.57
ล้านบาท

บริษัทฯ มีกระแสเงินสดรับจากกิจกรรมดำเนินงาน 38.70 ล้านบาท
ซึ่งกระแสเงินสดส่วนใหญ่รับมาจากลูกหนี้การค้าและการต่อรองเครดิตเทอมเจ้าหนี้การค้าให้ช้าลง

บริษัทฯ มีกระแสเงินสดใช้ไปในกิจกรรมการลงทุน 36.00 ล้านบาท
ซึ่งส่วนใหญ่เป็นการลงทุนในการตกแต่งและซื้ออุปกรณ์ในการเพิ่มจุดขายและการลงทุนซื้ออาคารชุดจำนวนเงิน
55.07 ล้าน

และมีเงินรับจากการขายเงินลงทุนระยะยาวอื่นจำนวนเงิน 18 ล้านบาท,
เงินสดรับจากเงินปันผลและขายอุปกรณ์จำนวนเงิน 1.07 ล้านบาท

บริษัทฯ มีกระแสเงินสดใช้ไปในกิจกรรมจัดหาเงิน 1.12 ล้านบาท
ซึ่งส่วนใหญ่เป็นการกู้ยืมเงินระยะสั้นจากบุคคลและกิจการที่เกี่ยวข้องกันจำนวนเงิน 46.59 ล้านบาท
เพื่อนำมาจ่ายเงินกู้ยืมจากสถาบันการเงิน 40.80 ล้านบาท, จ่ายเงินปันผลให้แก่ผู้ถือหุ้น 6.00
ล้านบาท และหนี้สินทางการเงิน 0.91 ล้านบาท

ในปี 2555 ภาพรวมบริษัทฯ มีกระแสเงินสดดีขึ้นเมื่อเทียบกับปี 2554
ไม่ว่าจะเป็นกระแสเงินสดรับจากการดำเนินงาน
รวมถึงการใช้กระแสเงินสดในกิจกรรมการลงทุนและกิจกรรมการจัดหาเงินลงทุนก็ลดลงด้วย

สำหรับอัตราส่วนสภาพคล่อง บริษัทฯ มีอัตราส่วนสภาพคล่อง 1.02 เท่า
อัตราส่วนสภาพคล่องหมุนเร็ว 0.33 เท่า ระยะเวลาเก็บหนี้เฉลี่ย 77.93 วัน
อัตราส่วนหมุนเวียนสินค้า 2.42 เท่า ระยะเวลาการขายสินค้าเฉลี่ย 148.99 วัน
ซึ่งอัตราส่วนสภาพคล่องโดยภาพรวมลดลงจากปี 2554
มีเพียงประสิทธิภาพในการเก็บหนี้เฉลี่ยที่เก็บได้เร็วขึ้นเมื่อเทียบกับปี 54 ทั้งนี้บริษัทฯ
มีการปรับปรุงเกี่ยวกับระบบการซื้อสินค้าเพื่อขายให้มีประสิทธิภาพเพิ่มขึ้นซึ่งถ้าเป็นไปตามเป้าหมายก็จะส่งผลต่ออัตราส่วนสภาพคล่องของบริษัทฯ
ในปี 2556

2.5 คุณภาพของสินทรัพย์ บริษัทฯได้ประเมินมูลค่าของสินทรัพย์ตามมาตราฐานการบัญชีฉบับ ที่ 36 เรื่องการด้อยค่าของสินทรัพย์และมาตราฐานการบัญชีฉบับที่ 40 เรื่องการบัญชีสำหรับเงินลงทุน ในตราสารหนี้และตราสารทุน เพื่อให้สินทรัพย์ของบริษัทฯแสดงในงบดุลด้วยมูลค่าที่ถูกต้อง

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น

(3) ค่าตอบแทนของผู้สอบบัญชี

  1. ค่าตอบแทนจากการสอบบัญชี

บริษัทและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของบริษัทในรอบปีที่ผ่านมามีจำนวนเงินรวม 500,000 บาท

  2. ค่าบริการอื่น

  - ไม่มี